L'Aceto desoxirribonucleico, tamién conoixito per as siglas latinas ADN u en l'ambito scentifico més per as siglas anglosaxonas DNA (de l'anglés Deoxyribunucleic acid), ye un aceto nucleico que contiene totas las instruccions cheneticas que s'emplegan en o desarrollo y funcionamiento d'os sers vivos y tamién de cualques virus. A función prencipal d'o DNA ye l'almagacenamiento d'a información a luengo plazo. O DNA s'ha quiesto comprar a ormino con una receta de cozina, una plantilla u dica un codigo, pos be son compresas totas as instruccions requiestas ta producir altros components d'as celulas, como as proteínas y moleculas de l'altro prencipal aceto nucleico d'os sers vivos, l'aceto ribonucleico (RNA). Os segmentos d'a molecula de DNA que lievan ixa información se son ditos chens, pero altras seqüencias de DNA tienen una función estructural u se troban implicatos en a regulación de l'uso d'ixa información chenetica.